יחסי צרפת–קטר

יחסי צרפת–קטר הם היחסים הדיפלומטיים הרשמיים והמלאים שבין הרפובליקה הצרפתית לבין מדינת קטר. יחסי צרפת-קטר החלו באופן לא רשמי כאשר שגריר קטר באו"ם דאז חסן כמאל נשא את נאום קבלת קטר לאו"ם בצרפתית. קטר הקימה את השגרירות הראשונה שלה אי פעם בפריז שבצרפת והאמיר דאז ח'ליפה בן חמד אאל ת'אני נסע לצרפת בשנת 1974, ביקור בו נחתם ההסכם הראשון בין השתיים. הנציגות הדיפלומטית הקטרית בצרפת היא ברמת שגרירות וממוקמת בפריז. השגריר הקטרי הנוכחי לצרפת הוא משעל בן חמד אאל ת'אני. גם הנציגות הצרפתית בקטר היא ברמת שגרירות וממוקמת ברובע וסט ביי אשר בדוחה. השגריר הצרפתי הנוכחי לקטר הוא אריק שבלייה. האמיר חמד בן ח'ליפה אאל ת'אני היה המנהיג הערבי הראשון שביקר בצרפת לאחר עלייתו של ניקולא סרקוזי לשלטון בשנת 2007. ב-22 ביוני 2013 ביקר נשיא צרפת פרנסואה הולנד בדוחה כדי לדון על הקשרים הכלכליים שבין צרפת לקטר. הוא נפגש גם עם האמיר דאז חמד בן ח'ליפה אאל ת'אני ודן איתו על מצב מלחמת האזרחים בסוריה ומעורבות שתי המדינות בה. היה זה הביקור האחרון של מנהיג מדינה בקטר בו תפקד חמד כאמיר, כשלושה ימים לפני העברת השלטון לבנו. ב-3 במאי 2015 ביקר הנשיא הולנד בקטר, ובמהלכו חתם על הסכמי שיתוף פעולה בתחום ההגנה על האזרחים. אף על פי שרק אחוז אחד מתושבי קטר דובר צרפתית, הוכנסה קטר ללה פרנקופוני מבלי להפוך למדינה משקיפה. זהו צעד שנחשב חריג מאוד מכיוון שגם קנדה שהיא המדינה הדוברת צרפתית השנייה בגודלה בעולם, הייתה משקיפה בדרך להיות חברה מלאה. צרפת וקטר הן בעלות ברית הגנה שקיימת משנת 1994. נכון לשנת 2009 מספקת צרפת כ-80% מהציוד הצבאי של קטר, וחיילי הכוחות המזוינים של קטר מקבלים הכשרה מיוחדת על ידי צבא צרפת. בחודש מאי 2015 חתמו נשיא צרפת פרנסואה הולנד והאמיר הקטרי תמים בן חמד אאל ת'אני על הסכם שבו קטר תרכוש 24 מטוסי קרב מסוג דאסו ראפאל לשימוש בסיורים. צרפת חוקקה חוק בשנת 2008, אשר העניק למשקיעים הקטריים בפריז פטור ממס מסוים. קטר הפכה ללקוח השביעי בגודלו בצרפת וספקית שישית בגודלה במזרח התיכון בשנת 2012. הייצוא מצרפת לקטר מתמקד בעיקר בהשקעות אך הייצוא הכי גדול לקטר הוא מטוסי איירבוס שחברת התעופה קטר איירווייז רוכשת מצרפת. רשות ההשקעות של קטר החזיקה נתח של שני אחוזים בחברת התקשורת וויונדי הצרפתית בתחילת 2012. כמו כן מחזיקה הרשות בנתחים מהחברה "לגרדר" ומחברת הבנייה דה וינצ'י. בשנת 2012 הכריזה קטר שתשקיע כ-50 מיליון יורו בפרברי פריז. עם זאת, ספג ההסכם ביקורת על ידי המפלגות הפוליטיות של צרפת, וכתוצאה מכך, נחקק חוק האוסר על מדינות המרוחקות מצרפת גאוגרפית להשקיע בצרפת. קטר ותומכי ההסכם השתמשו בשתי חברות צרפתיות כדי שההשקעה תגיע דה פקטו מהן ולא מקטר וכך לא עברו על החוק. בית הספר הבינלאומי לייסי בונפרטה נפתח בדוחה באמצע שנות ה-70 של המאה ה-20. גם בית הספר הצרפתי לייסי וולטייר נפתח בדוחה בשנת 2008 בטקס בנוכחות הנשיא ניקולא סרקוזי. עם זאת, היו מספר מחלוקות על מפר נושאים שבית הספר לימד, למשל נצרות. המחלוקת הסתיימה בניצחונם של התלמידים ובהסרת הנצרות ממערכת החינוך של בית הספר. בית הספר HEC PARIS למנהל עסקים, הפך לבית הספר הראשון בקריית החינוך הקטרית, שאינו דובר אנגלית ביוני 2010. קטר השקעות ספורט - חברת בת של רשות ההשקעות הקטרית, רכשה את מועדון הכדורגל הצרפתי פריז סן-ז'רמן באוקטובר 2012, כשערכו המוערך של המועדון היה 130 מיליון דולר אמריקאי. עם זאת, קטר השקעות ספורט השקיעה עוד 340 מיליון דולר אמריקאי כדי לתת בונוסים גדולים לשחקנים. קטר רכשה גם את זכויות השידור של ליגה 1 (ליגת הכדורגל העליונה של צרפת) בשנת 2014. עבדאללה בן ח'ליפה אאל ת'אני, חבר בית המלוכה של קטר, רכש את "מלון לאמברט הוטל" שהוקם במאה ה-17 בשנת 2007 עבור 88 מיליון דולר אמריקאי. הוא ספג ביקורת על הצעתו לשפץ את המלון, בשנת 2009, יוזמה שלא התקבלה, עקב הרצון לשמר את האומנות שבמלון. מדיה וקבצים בנושא יחסי צרפת–קטר בוויקישיתוף יחסי צרפת–קטר, ברשת החברתית אקס (טוויטר) יחסי צרפת–קטר, ברשת החברתית אינסטגרם יחסי צרפת–קטר, סרטונים בערוץ היוטיוב France - Qatar : une relation complexe, privilégiée et ancienne Agreements and Treaties Embassy of Qatar in Paris, France "Address, directions, map" Biography of His Excellency, Eric CHEVALLIER, Ambassador of France to the State of Qatar Libyan conflict brings French-Qatari ties to the fore "Continuity trumps change on Hollande’s Qatar visit". "Qatar, France open new chapter in defence ties" AJC STUNNED BY QATAR'S ADMISSION TO FRANCOPHONIE ORGANIZATION Qatari exports to France double over 2000 Le Qatar, un émirat francophile The Strange Power of Qatar Qatar signs deal on French Rafale fighter jets "Economic relations" Qatar boosts stake in French media giant Vivendi "Le Qatar, deuxième actionnaire du groupe Vinci" "France and Qatar end suburbs dispute with new fund" "Historique" How Qatar Became a Francophone Country HEC Paris Showcases Top-Ranked Executive Education Programs at Access MBA Fair in Qatar Qatar Is Becoming a Player in French Sports "Ligue 1 nets nearly $1 billion for TV rights" Is France Doing Enough to Save Its Historic Buildings?